
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi likumā "Par nekustamo īpašumu atsavināšanu dzelzceļa līnijas "Rail Baltica" izbūvei"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
     Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.
     Atbilstoši Likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.
1.2. Mērķis
Mērķa apraksts
     Likumprojekts paredz projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" (turpmāk – Rail Baltica projekts) īstenošanas vajadzībām no privātpersonas atsavināt tai piederošā nekustamā īpašuma daļu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
     Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” noteikts nacionālo interešu objekta statuss.
Rail Baltica projektam no privātpersonas nepieciešams atsavināt:
1. Nekustamā īpašuma "Purmales" (nekustamā īpašuma kadastra Nr. 40640120009) Iecavas pagastā, Bauskas novadā (turpmāk – nekustamais īpašums “Purmales” vai Nekustamais īpašums) daļu:
1.1. zemes vienību (zemes vienības kadastra apzīmējums 40640120345) 2,56 ha platībā (dzelzceļa infrastruktūras publiskās lietošanas dzelzceļa infrastruktūras nodalījuma joslā izbūvei);
1.2. zemes vienību (zemes vienības kadastra apzīmējums 40640120346) 0,6 ha platībā (valstij piederoša pašvaldības nozīmes ceļa būvdarbiem (ceļa nodalījuma josla);
1.3. zemes vienību (zemes vienības kadastra apzīmējums 40640120347) 0,69 ha platībā (valstij piederoša pašvaldības nozīmes ceļa būvdarbiem (ceļa nodalījuma josla)), zemes vienības izveidotas, sadalot zemes vienību (zemes vienības kadastra apzīmējums 40640120009) 85,7 ha platībā).
     Nekustamā īpašuma “Purmales” daļa tiek atsavināta publiskās lietošanas dzelzceļa transporta infrastruktūras projekta attīstībai un atbilstoši akciju sabiedrības “RB Rail” sniegtajai informācijai par būvprojekta tehniskajiem risinājumiem atsavināšana ir vienīgais veids šī mērķa sasniegšanai, ievērojot Dzelzceļa likuma 15. panta pirmās daļas un likuma “Par autoceļiem” 4. panta regulējumu.
Problēmas un risinājumi
Problēmas apraksts
     Nekustamais īpašums “Purmales” ir ierakstīts Zemgales rajona tiesas Iecavas pagasta zemesgrāmatas nodalījumā Nr. 59 un īpašuma tiesības uz Nekustamo īpašumu ir nostiprinātas SIA SCHWENK Latvija (turpmāk arī – Īpašnieks).
     Nekustamajam īpašumam zemesgrāmatas nodalījumā nav reģistrētas hipotēkas vai ķīlas tiesības, piedziņas atzīmes, nomas un apbūves tiesības.
     Nekustamajam īpašumam zemesgrāmatas nodalījumā ir reģistrēta Likuma 10. panta pirmajā daļā noteiktā aizlieguma atzīme.
     Nekustamā īpašuma sastāvs:
- zemes vienība (kadastra apzīmējums 40640120347) – 6900 m² (0,69 ha);
- zemes vienība (kadastra apzīmējums 40640120010) – 35,3 ha;
- zemes vienība (kadastra apzīmējums 40640120343) – 44,99 ha;
- zemes vienība (kadastra apzīmējums 40640120344) – 2,71 ha;
- zemes vienība (kadastra apzīmējums 40640120345) – 2,56 ha;
- zemes vienība (kadastra apzīmējums 40640120346) – 6000 m² (0,6 ha).
     Saskaņā ar Nekustamā īpašuma valsts kadastra informācijas sistēmas (turpmāk – Kadastrs) datiem uz zemes vienības (kadastra apzīmējums 40640120343) atrodas šādas būves: dzīvojamā māja (būves kadastra apzīmējums 40640120009001), koplietošanas ūdensnoteka (būves kadastra apzīmējums 40640120009002, 40640120009003), ceļš  (inženierbūves kadastra apzīmējums 40640120343001) un meliorācijas sistēma (būves kadastra apzīmējums 40640120343002).
     Nekustamā īpašuma atsavināmā daļa:
 1. Zemes vienība (kadastra apzīmējums 40640120345) – 2,56 ha, no kuras lauksaimniecībā izmantojamās zemes platība 0,01 ha un mežu platība – 2,49 ha. Lietošanas mērķis - Zeme dzelzceļa infrastruktūras zemes nodalījuma joslā un ceļu zemes nodalījuma joslā – 2,56 ha platībā. Apgrūtinājumi: ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,01 ha; ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs – 0,05 ha.
2. Zemes vienība (kadastra apzīmējums 40640120346) – 6000 m² (0,6 ha), no kuras lauksaimniecībā izmantojamās zemes platība – 0,03 ha un mežu platība – 0,56 ha. Lietošanas mērķis - Zeme dzelzceļa infrastruktūras zemes nodalījuma joslā un ceļu zemes nodalījuma joslā – 0,6 ha. Apgrūtinājumi: ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,02 ha.
3. Zemes vienība (kadastra apzīmējums 40640120347) – 6900 m² (0,69 ha), no kuras mežu platība – 0,67 ha.             Lietošanas mērķis - Zeme dzelzceļa infrastruktūras zemes nodalījuma joslā un ceļu zemes nodalījuma joslā – 0,69 ha.
     Apgrūtinājumi: ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs – 0,02 ha.
     Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
     Institūcija (Sabiedrība ar ierobežotu atbildību “EIROPAS DZELZCEĻA LĪNIJAS”) 2022. gada 23. septembrī nosūtīja Īpašniekam paziņojumu Nr. 2.4.N/2022-1275 “Paziņojums par nekustamā īpašuma “Purmales” Iecavas pagastā, Bauskas novadā, kadastra Nr. 40640120009, daļas atsavināšanas nepieciešamību sabiedrības vajadzību nodrošināšanai”.
     Atbilstoši Bauskas novada pašvaldības 2022. gada 20. septembra atzinumam Nr. Nr.BNP/2022/4.7/1650/N nekustamā īpašuma “Purmales” atlikusī (neatsavināmā) zemes vienība (kadastra apzīmējums 40640120343) – 44,99 ha un zemes vienība (kadastra apzīmējums 40640120344) – 2,71 ha ir izmantojamas atbilstoši vietējās pašvaldības teritorijas plānojumam.
     Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam" 36.1. apakšpunktu, Satiksmes ministrija, izskatot Institūcijas Rail Baltica projektam atsavināmās īpašuma atlīdzības noteikšanas pastāvīgās komisijas 2025. gada 7. augusta lēmumu par taisnīgas atlīdzības apmēra apstiprināšanu par nekustamā īpašuma “Purmales” (nekustamā īpašuma kadastra Nr. 40640120009) Iecavas pagastā, Bauskas novadā, daļu, kas atsavināma projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai, ar 2025. gada 5. novembra lēmumu Nr. 03.1-14/3407 (turpmāk – lēmums Nr. 03.1-14/3407) apstiprināja taisnīgu atlīdzību par nekustamā īpašuma “Purmales” (kadastra Nr. 40640120009) daļas – zemes vienības (kadastra apzīmējums 40640120345) 2,56 ha platībā, zemes vienības (kadastra apzīmējums 40640120346) 0,6 ha platībā un zemes vienības (kadastra apzīmējums 40640120347) 0,69 ha platībā – Iecavas pagastā, Bauskas novadā, atsavināšanu, nosakot to:
1. atbilstoši tirgus vērtībai 14 593,00 EUR, ko veido:
1.1. zemes vienības (kadastra apzīmējums 40640120345) 2,56 ha platībā tirgus vērtība 9559,00 EUR;
1.2. zemes vienības (kadastra apzīmējums 40640120346) 0,6 ha platībā tirgus vērtība 2481,00 EUR;
1.3. zemes vienības (kadastra apzīmējums 40640120347) 0,69 ha platībā tirgus vērtība 2553,00 EUR;
2. zaudējumi – uz atsavināmajām zemes vienībām (zemes vienības kadastra apzīmējums 40640120345, platība 2,56 ha, 40640120346, platība 0,6 ha un 40640120347, platība 0,69 ha) esošās mežaudzes tirgus vērtība 26 149,00 EUR.
     Kopējais Satiksmes ministrijas apstiprinātais atlīdzības apmērs ir 40 742,00 EUR.
     Papildus Satiksmes ministrija lēmumā Nr. 03.1-14/3407 noraidīja Īpašnieka prasījumus:
1. Par Nekustamā īpašuma atsavināmajā daļā izpētīto dolomīta krājumu kompensēšanu (199,44 tūkst. m3 apjomā) un Nekustamā īpašuma atlikušās daļas ietilpstošajā zemes vienībā (kadastra apzīmējums 40640120344) 2,71 ha platībā (119,96 tūkst. m3 apjomā).
     Noraidīšanas tiesiskais pamatojums balstās uz apstākļu skaidrojumu par dolomīta krājumu izpēti pirms Rail Baltica trases izvietojuma precizēšanas, pamatojoties uz Nekustamā īpašuma iepriekšējā īpašnieka rīcību un tās rezultātā saņemtajām atļaujām. Institūcija 2024. gada 7. marta vēstulē Nr. 2.3.N/2024-1193, tostarp 2023. gada 11. decembra vēstulē Nr. 2.3.N/2023-4037 un 2024. gada 4. novembra vēstulē Nr. 2.3.N/2024-5655 sniegusi skaidrojumu, ka Īpašnieks nav ieguvis tiesības izmantot Nekustamā īpašuma atsavināmo daļu derīgo izrakteņu ieguvei. Līdz ar to Īpašniekam saistībā ar plānoto izmantošanas iespēju zaudējumi nerodas, jo nav likumīga pamata šādas plānotās iespējas realizēšanai.
      Saskaņā ar Likuma 22. panta otrajā daļā noteikto nekustamā īpašuma tirgus vērtību nosaka atbilstoši normatīvo aktu prasībām uzsāktajai nekustamā īpašuma izmantošanai tā apsekošanas dienā, ievērojot šā likuma 23. panta otrās daļas 5. punktā minēto. Likuma 23. panta otrās daļas 5. punkts noteic, ka nekustamais īpašums novērtējams, izvērtējot tā apbūves un saimnieciskās izmantošanas iespējas, ja nekustamā īpašuma īpašnieks ir veicis darbības šo iespēju izmantošanai. Saskaņā ar Iecavas novada teritorijas plānojumu, kas apstiprināts ar Iecavas novada domes 2017. gada 16. maija saistošajiem noteikumiem Nr. 5 “Par Iecavas novada teritorijas plānojuma grafiskās daļas un teritorijas izmantošanas un apbūves noteikumu apstiprināšanu” un ir īstenojams no 2017. gada 1. augusta (turpmāk – Teritorijas plānojums), Nekustamais īpašums atrodas Lauksaimniecības teritorijā (L) un Mežu teritorijā (M), daļēji teritorijā ar īpašiem noteikumiem – Derīgo izrakteņu iegulu areālu teritorija (TIN11), kā arī Nekustamo īpašumu šķērso teritorija ar īpašiem noteikumiem - Nacionālas un vietējas nozīmes infrastruktūras attīstības teritorija Rail Baltica (TIN71), kas noteikta dzelzceļa līnijas Rail Baltica būvniecībai, un teritorija ar īpašiem noteikumiem - Nacionālas un vietējas nozīmes infrastruktūras attīstības teritorija E67(TIN72), kas paredzēta autoceļa E67/A7 Via Baltica posma A4 (Saulkalne) - Bauska (Ārce) projekta īstenošanai.
     Faktiskie pierādījumi par Teritorijas plānojumu ir analizējami kopsakarā ar Zemes pārvaldības likuma regulējumu un tieši:
- 5. panta otrās daļas 1. punktu, kas noteic, ka teritorijas izmantošanas nosacījumus tehniskās publiskās infrastruktūras attīstībai nepieciešamajām teritorijām, ietverot ierobežojumus nekustamā īpašuma izmantošanai, nosaka Ministru kabineta noteikumos — nacionālo interešu objektiem;
- 5. panta astotās daļas normu, kas noteic, ka atbildīgā institūcija šā panta otrajā daļā noteiktajos gadījumos atlīdzina ar ierobežojumiem saistītos zaudējumus, un
-  5. panta devītās daļas 1. punktu, kas noteic, ka šajā pantā noteiktajā kārtībā zaudējumus neatlīdzina, ja tie radušies nekustamā īpašuma īpašniekam, kurš nekustamo īpašumu ieguvis darījuma rezultātā pēc attiecīgo ierobežojumu noteikšanas.
     Zemgales rajona tiesas Iecavas pagasta zemesgrāmatas nodalījumā Nr. 59 ieraksts par Īpašnieka īpašuma tiesību nostiprināšanu uz Nekustamo īpašumu ir veikts 2023. gada 10. martā, t.i., pēc Teritorijas plānojuma apstiprināšanas par attiecīgajām izmaiņām saistībā ar Rail Baltica teritorijas noteikšanu.
Ministru kabineta 2018. gada 13. februāra noteikumu Nr. 91 “Noteikumi par nacionālo interešu objekta – Eiropas standarta platuma publiskās lietošanas dzelzceļa infrastruktūras Rail Baltica – teritorijas izmantošanas nosacījumiem” 5.1. punkts paredz, ka nacionālo interešu objekta teritorijā pieļaujama derīgo izrakteņu ieguve ietekmes uz vidi novērtējuma ziņojumā paredzētajā nacionālo interešu objekta teritorijas daļā, ja minētajā ziņojumā ir ietverts nosacījums par derīgo izrakteņu ieguvi līdz dzelzceļa infrastruktūras Rail Baltica un citu ar to saistīto būvju būvniecības uzsākšanai.
     Vides pārraudzības valsts biroja 2022. gada 6. maija Atzinumā Nr. 5-04/6/2022 ir sniegta informācija, ka par ietekmes uz vidi novērtējuma procesuālo darbību izpildes laikā iegūts secinājums - ņemot vērā transporta infrastruktūras objektiem rezervēto platību, atradnē “Purmales” plānotā derīgo izrakteņu ieguves platība ir samazināta līdz 79,2 ha, taču ir vērtēta iespējamā derīgo izrakteņu ieguve autoceļa E67/A7 Via Baltica posma rezervētajā teritorijā (TIN72) aptuveni 7,9 ha platībā. Derīgo izrakteņu ieguve Atradnes dienvidu iecirkņa 7. ieguves blokā pieļaujama saskaņā ar VSIA “Latvijas Valsts ceļi” izvirzītajiem nosacījumiem, savukārt autoceļa E67/A7 Via Baltica posma būvniecības koridora teritorijā dolomīta ieguve plānota pirms autoceļa trases izbūves, saņemot visus nepieciešamos saskaņojumus.
     Tādējādi Rail Baltica projekta īstenošanai paredzētajā teritorijā derīgo izrakteņu ieguve netiek paredzēta.
2. Par dolomīta krājumu novērtēšanu un iekļaušanu tirgus vērtības apmērā, kas būtu nosakāms par Nekustamā īpašuma atsavināmo daļu atbilstoši tā sastāvam.
Ievērojot apstākļu skaidrojumu par dolomīta krājumu izpēti pirms Rail Baltica trases izvietojuma precizēšanas, balstoties uz nekustamā īpašuma iepriekšējā īpašnieka rīcību un tās rezultātā saņemtajām atļaujām, jo tiesības izmantot zemes dzīles noteiktās robežās un noteiktu laiku, ievērojot atļaujas noteikumus, var tikai ar noteiktā procesuālajā kārtībā izdotu administratīvo aktu, secināms, ka Īpašniekam izsniegtās zemes dzīļu ieguves atļaujas ietvarā tiesības iegūt zemes dzīļu resursus Nekustamā īpašuma atsavināmajā daļā nav piešķirtas.
3. Par Nekustamā īpašuma atlikušās daļas – zemes vienības (kadastra apzīmējums 40640120344) 2,71 ha platībā vērtības samazinājuma noteikšanu.
     Sertificēts nekustamā īpašuma vērtētājs ir konstatējis, ka piekļuve minētajai zemes vienībai tiek nodrošināta, zemes vienības konfigurācija neierobežo izmantošanas iespējas un izmantošanas iespējas saglabājas prognozējamajā (likumiski atļautajā) apjomā. Tādēļ nav konstatējams vērtības samazinājums.

     Ministru kabinets 2025. gada 10. decembrī pieņēma rīkojumu Nr. 812 “Par nekustamā īpašuma "Purmales" Iecavas pagastā, Bauskas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai”” (turpmāk – Rīkojums Nr. 812).
     Nekustamajam īpašumam "Purmales" saskaņā ar Likuma 10. panta pirmo daļu zemesgrāmatā ir ierakstīta atzīme – aizliegums bez Satiksmes ministrijas rakstiskas piekrišanas atsavināt vai apgrūtināt nekustamā īpašuma "Purmales" (nekustamā īpašuma kadastra Nr. 40640120009) daļu – zemes vienību (zemes vienības kadastra apzīmējums 40640120345) 2,56 ha platībā, zemes vienību (zemes vienības kadastra apzīmējums 40640120346) 0,6 ha platībā un zemes vienību (zemes vienības kadastra apzīmējums 40640120347) 0,69 ha platībā – Iecavas pagastā, Bauskas novadā, ar lietu un saistību tiesībām. 
      Institūcija 2025. gada 16. decembrī nosūtīja nekustamā īpašuma "Purmales" īpašniekam
paziņojumu Nr. 2.3.N/2025-3581 ar uzaicinājumu 30 dienu laikā no dienas, kad paziņojums saņemts, paziņot par iespēju noslēgt līgumu par Nekustamā īpašuma daļas labprātīgu atsavināšanu. Paziņojumam pievienota Rīkojuma Nr. 812 izdruka. Satiksmes ministrijas lēmums Nr. 03.1-14/3407 pievienots un nosūtīts Īpašniekam ar Institūcijas 2025. gada 10. decembra paziņojumu Nr. 2.3.N/2025-3519.
     Īpašnieks 2026. gada 20. janvārī elektroniskā pasta vēstulē sniedza atbildi, ka nepiekrīt noslēgt pirkuma līgumu par nekustamā īpašuma “Purmales” daļas atsavināšanu.
     Ņemot vērā minēto un arī papildus Institūcijas pārrunās ar Īpašnieku noskaidroto, ka pirkuma līguma noslēgšana par nekustamā īpašuma “Purmales” daļas labprātīgu atsavināšanu nebūs iespējama un ka zemes vienība (zemes vienības kadastra apzīmējums 40640120345) 2,56 ha platībā, zemes vienība (zemes vienības kadastra apzīmējums 40640120346) 0,6 ha platībā un zemes vienība (zemes vienības kadastra apzīmējums 40640120347) 0,69 ha platībā – Iecavas pagastā, Bauskas novadā, ir nepieciešamas būvdarbiem, ir izpildīti Likuma 13. pantā noteiktie priekšnoteikumi likumprojekta par nekustamā īpašuma "Purmales" daļas piespiedu atsavināšanu sabiedrības vajadzībām virzīšanai izskatīšanai Saeimā.
     Pēc likuma spēkā stāšanās, īpašuma tiesības uz nekustamā īpašuma “Purmales” daļu - zemes vienību (zemes vienības kadastra apzīmējums 40640120345) 2,56 ha platībā, zemes vienību (zemes vienības kadastra apzīmējums 40640120346) 0,6 ha platībā un zemes vienību (zemes vienības kadastra apzīmējums 40640120347) 0,69 ha platībā – Iecavas pagastā, Bauskas novadā, tiks ierakstītas zemesgrāmatā uz valsts vārda Satiksmes ministrijas personā.
      Lai neradītu negatīvu ietekmi ar Rail Baltica projekta īstenošanu saistītu saistību izpildei, konkrētajos apstākļos, ievērojot Likuma 13. pantu, vienīgais situācijas risinājums ir daļas no nekustamā īpašuma "Purmales" piespiedu atsavināšana Rail Baltica projekta vajadzībām. 
      Labums, ko sabiedrība iegūs, nosakot Īpašniekam pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā Nekustamā īpašuma daļa ir  nepieciešama īpašu sabiedrības interešu un publisku mērķu sasniegšanai – dzelzceļa transporta infrastruktūras un ar to saistītās infrastruktūras būvniecībai, kas nodrošinās Latvijas integrāciju Eiropas Savienības dzelzceļu sistēmā, veicinot Latvijas tautsaimniecības attīstību, kā arī nodrošinot iedzīvotāju mobilitāti un labiekārtotas vides pieejamību. 
     Ņemot vērā iepriekš minēto, kā arī Rail Baltica projekta īstenošanas nozīmīgumu, nepieciešams iegūt valsts īpašumā nekustamā īpašuma "Purmales" daļu, pieņemot atsevišķu likumu par šī nekustamā īpašuma piespiedu atsavināšanu Rail Baltica projekta vajadzībām
     Nekustamā īpašuma daļa pēc likuma spēkā stāšanās normatīvajos aktos noteiktajā kārtībā tiks ierakstīta zemesgrāmatā uz valsts vārda Satiksmes ministrijas personā. 
     Saskaņā ar Likuma 15. pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – ieskaitījusi to Īpašnieka norādītajā bankas kontā vai deponējusi zvērināta tiesu izpildītāja depozīta kontā, vai noguldījusi atlīdzību bankas kontā Likuma 33. pantā noteiktajā kārtībā. 
      Atbilstoši Likuma 16. panta pirmajai daļai, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas. 
     Saskaņā ar Likuma 27. panta pirmajā un otrajā daļā noteikto Īpašniekam ir tiesības apstrīdēt Satiksmes ministrijas noteikto atlīdzības apmēru. 
     Normatīvajos aktos noteiktajā kārtībā Īpašniekam ir tiesības iesniegt konstitucionālo sūdzību par likumprojektu, ar kuru atsavina attiecīgo nekustamo īpašumu.
Risinājuma apraksts
     Likumprojekts "Grozījums likumā "Par nekustamo īpašumu atsavināšanu dzelzceļa līnijas "Rail Baltica" izbūvei"" paredz atsavināt nekustamā īpašuma “Purmales” (nekustamā īpašuma kadastra Nr.40640120009) daļu - zemes vienību (zemes vienības kadastra apzīmējums 40640120345) 2,56 ha platībā, zemes vienību (zemes vienības kadastra apzīmējums 40640120346) 0,6 ha platībā un zemes vienību (zemes vienības kadastra apzīmējums 40640120347) 0,69 ha platībā – Iecavas pagastā, Bauskas novadā.
Vai ir izvērtēti alternatīvie risinājumi?
Jā
Apraksts
     Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
     Dzelzceļa likuma 15. panta pirmā daļā noteic, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums.
Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, savukārt šā panta trešā daļa noteic, ka pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
     Taisnīga atlīdzība par Nekustamā īpašuma daļu aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
     Nekustamā īpašuma daļas nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
     Likumprojekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
     Likumprojektā risinātie jautājumi tiešā veidā skar Nekustamā īpašuma īpašnieku, kuram piederošā Nekustamā īpašuma daļa atsavināma sabiedrības vajadzībām.
     Likumprojekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
     Likumprojekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
     Likumprojekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.4. uz mazajiem un vidējiem uzņēmējiem:
Jā
Ietekmes apraksts
     Likumprojekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
     Likumprojekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
     Likumprojekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
     Nekustamā īpašuma daļas atsavināšanas izmaksas (atlīdzība, izdevumi par īpašuma tiesību pārreģistrēšanu) sedzamas no Satiksmes ministrijas valsts budžeta apakšprogrammas 60.07.00 "Eiropas transporta infrastruktūras projekti (Rail Baltica)" līdzekļiem".
     Atbilstoši Ministru kabineta 2025. gada 1. jūlija lēmumam (protokola Nr. 26 32. paragrāfa 2. punkts) Satiksmes ministrijai ir atļauts ar Ministru kabineta 2023. gada 17. janvāra sēdes protokollēmuma (prot. Nr. 3 56. §) "Informatīvais ziņojums "Par nepieciešamo finansējumu Rail Baltica projekta vajadzībām iegūto nekustamo īpašumu apsaimniekošanai 2023. - 2025. gadā"" 1. punktu piešķirto finansējumu nekustamo īpašumu pārvaldīšanai 348 912 euro (trīs simti četrdesmit astoņi tūkstoši deviņi simti divpadsmit euro) apmērā 60.07.00. programmas "Eiropas transporta infrastruktūras projekti (Rail Baltica)" ietvaros izmantot ar nekustamo īpašumu iegūšanu (tai skaitā atsavināšanu) Rail Baltica projekta īstenošanai saistīto izdevumu segšanai.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
     Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam - Ja projekta izstrādes procesā sabiedrības līdzdalības iespējas netiek nodrošinātas, institūcija lēmumu neiesaistīt sabiedrības pārstāvjus pamato, sniedzot skaidrojumu attīstības plānošanas dokumentā, tiesību akta projekta sākotnējās ietekmes novērtējuma ziņojumā (turpmāk – anotācija) vai paskaidrojuma rakstā.  
Sabiedrības līdzdalības mērķis ir sekmēt jēgpilnu, efektīvu, atklātu, ietverošu, savlaicīgu un atbildīgu sabiedrības līdzdalību attīstības plānošanas procesā, tādējādi paaugstinot minētā procesa kvalitāti un rezultātu atbilstību sabiedrības vajadzībām un interesēm.
     Tiesību akta projekts (likumprojekts) neparedz ieviest jaunas politiskās iniciatīvas un neatbilst kritērijiem par attīstības plānošanas procesu un tā mērķiem.
     Tādējādi sabiedrības līdzdalības kārtība projekta izstrādē netiek piemērota.
     Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

     Projekta izstrādē iesaistītās institūcijas – Satiksmes ministrija un SIA “EIROPAS DZELZCEĻA LĪNIJAS”.
 
6.4. Cita informācija
Cita informācija
     Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
SIA "Eiropas dzelzceļa līnijas"
Satiksmes ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
     Likumprojekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
     Likumprojekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
     Likumprojekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
     Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
     Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu likumprojekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic likumprojekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

